CELEX: 62007CN0472
Language: lv
Date: 2007-10-24 00:00:00
Title: Lieta C-472/07: Lūgums sniegt prejudiciālu nolēmumu — Izteikts ar Conseil d'État (Beļģija) 2007. gada 24. oktobra rīkojumu — Association générale de l'industrie du médicament ASBL , Bayer SA , Pfizer SA , Servier Benelux SA , Sanofi-Aventis Belgium SA / État belge

26.1.2008   
            
            
               LV
            
            
               Eiropas Savienības Oficiālais Vēstnesis
            
            
               C 22/22
            
         Lūgums sniegt prejudiciālu nolēmumu — Izteikts ar Conseil d'État (Beļģija) 2007. gada 24. oktobra rīkojumu — Association générale de l'industrie du médicament ASBL, Bayer SA, Pfizer SA, Servier Benelux SA, Sanofi-Aventis Belgium SA/État belge
   
   (Lieta C-472/07)
   (2008/C 22/41)
   Tiesvedības valoda — franču
   Iesniedzējtiesa
   Conseil d'État
   Lietas dalībnieki pamata procesā
   
      Prasītāji: Association générale de l'industrie du médicament ASBL, Bayer SA, Pfizer SA, Servier Benelux SA, Sanofi-Aventis Belgium SA
   
   
      Atbildētāja: État belge
   
   Prejudiciālie jautājumi
   
               1)
            
            
               Tā kā Padomes 1988. gada 21. decembra Direktīvas (89/105/EEK (1)) par to pasākumu pārskatāmību, kas reglamentē cilvēkiem paredzēto zāļu cenas un to iekļaušanu valstu veselības apdrošināšanas sistēmās, transponēšanas termiņš ir beidzies 1989. gada 31. decembrī, vai šīs direktīvas 4. panta 1. punkts ir jāuzskata par tieši piemērojamu dalībvalstu tiesību sistēmā?
            
         
               2)
            
            
               Vai 1988. gada 21. decembra Direktīvas 89/105/EEK 4. panta 1. punktu var interpretēt tādējādi, ka, pēc 18 mēnešu pārtraukuma atsākot vispārēji iesaldēt kompensējamo zāļu cenas, ja tās bijušas iesaldētas 8 gadus, dalībvalsts, iesaldēšanu atsākot, tiek atbrīvota no pienākuma pārbaudīt makroekonomiskos apstākļus, kurus ietekmēs šāda cenu iesaldēšana?
            
         
               3)
            
            
               Vai iepriekš norādītās Padomes 1988. gada 21. decembra Direktīvas 89/105/EEK 4. panta 1. punktā minētais makroekonomisko apstākļu pārbaudes jēdziens būtu jāsaprot tādējādi, ka tas nozīmē tikai sabiedrības veselības izdevumu pārvaldības pārbaudi, vai arī tajā cita starpā jāietver arī makroekonomiskie apstākļi farmaceitiskās rūpniecības nozarē, kuras produktu cenas var vispārēji iesaldēt?
            
         
               4)
            
            
               Vai iepriekš norādītās Padomes 1988. gada 21. decembra Direktīvas 89/105/EEK 4. panta 1. punktā minēto makroekonomisko apstākļu pārbaudi var pamatot ar vispārīgu tendenci vai tendencēm, piemēram, centieniem nodrošināt līdzsvarotu veselības aprūpi, vai arī tā jāpamato ar precīzākiem kritērijiem?
            
         
      (1)  OV L 40, 8. lpp.